cyanic-selkie/wikianc huggingface dataset:
Mike McGear
One Hit Wonder og flere sprell
The Scaffold fikk til og med sitt eget fjernsynsprogram for barn, som på sett og vis virket hemmende for den musikalske siden av gruppa, fordi det også førte til at Parlophone ikke brød seg om å fornye kontrakten med gruppa. Mike McGear ble da knyttet til det fremgangsrike Island Records, som på denne tid også hadde artister som Steve Winwood og Traffic, Cat Stevens og Fairport Convention blant sine artister. Mike McGear utga sitt første soloalbum med tittelen Woman, 1972, med flere spor skrevet sammen med Roger McGough, mens The Scaffold utga sitt kritikerroste album Fresh Liver på samme etikett.
Gir sin M til The Grimms
Sammen med medlemmer fra de musikalske komigruppene Bonzo Doo Dah Dog Band og Liverpool Scene dannet The Scaffold en supergruppe innen genren som utga i alt tre album, men Mike ga seg etter nummer to. Gruppa het The Grimms, som var et akronym for Gorman-Roberts-Innes-McGear-McGough-Stanshall).
Mr. Bean (animert TV-serie)
Mr. Bean er en britisk animerte komiserie for barn som gikk på ITV fra 2002 til 2004 og igjen fra 2015. Serien er basert på karakteren og TV-serien om Mr. Bean.
Første sesong ble produsert i 2000 og 2001 og kostet nærmer 150 millioner kroner å produsere.
Mike McGear
En gjenoppstått McCartney
Fra 1980-årene av utfoldet Mike sitt engasjement på andre plan enn musikken, og skapte seg blant annet en karriere som fotograf. Han delte broren Paul McCartneys bekymringer for dyrelivet og naturen. Også kampen mot hvalfangsten, var noe brødrene kunne enes om, og Mike utga i 1980 singelen All the Whales in the Ocean for å rette verdens oppmerksomhet mot de nasjoner som ikke ønsket å oppgi hvalfangsten. Han skrev og spilte dessuten inn en sang i anledning kronprinsbryllupet i England i 1981. På 1980-tallet da Mike bestemte seg for å slutte sin musikerkarriere tok han tilbake familienavnet McCartney.
Mike McCartney syslet gjennom hele sin musikalske karriere, parallelt til underholdningen, med fotografering. Beatles' manager Brian Epstein omtalte ham "Flash Harry" fordi han ustoppelig gikk rundt og blitzet.
Mike har publisert flere billedbøker, basert på egne snapshots og familiens private fotoalbum, med morsomme og innsiktsfulle tekster, og av The Beatles ‘backstage’ og ‘on tour’. Det finnes også en «Limited Edition»-utgave av fotografier som han tok backstage i forbindelse med Live8 i 2004. I 2005 stilte Mike McCartney for første gang ut bilder han hadde tatt på 1960-tallet under tittelen "Mike McCartney's Liverpool Life", senere ved The Provincial Museum of Alberta. I tillegg ble det publisert et utstillingshefte.
Et glimt inn i den private sfære
Mike ble gift i 1968 med Angela Fishwick, men ekteskapet endte med skilsmisse. Senere giftet han seg med Rowena Horne. Mike McCartney har tilsammen seks barn fordelt på sine to ekteskap. En av dem er Josh McCartney, som spiller trommer i The Famous Last Words, (tidligere kjent som Trilby).
Rosseland skole
Rosseland skole er en barneskole i Brennåsen, mellom Kristiansand og Søgne, i Songdalen kommune i Vest-Agder.
Føderalistisk Propagandaforbund
Føderalistisk Propagandaforbund var en syndikalistisk opposisjon innad i Landsorganisasjonen (LO).
Rosseland skole
Skolen er en 1. – 7. Skole, og har ca. 126 elever i skoleåret 2020-2021. Rektor er Tim Kelly Ass. Rektor er Kristian Vernegaard
Føderalistisk Propagandaforbund
I 1924 ble det nedsatt en komité på tre mann innen LO som skulle planlegge en plattform for syndikalistenes tilslutning. 11. september 1924 innledet Edward Mørk over «Er en fagopposition nødvendig i Norge» i Kristiania Social-Anarkistiske Forening. Det ble diskutert om hvorvidt det burde dannes en syndikalistisk opplysnings- og propagandaorganisasjon. På Norsk Syndikalistisk Føderasjons 4. kongress 27. september – 1. oktober 1924 ble forholdet til LO drøftet etter en innledning av Tryggve Aakervik. Dette resulterte i en heftig debatt. Enkelte av talerne henviste til de dårlige erfaringene arbeiderne hadde med LO i forbindelse med enkelte streiker, samt faren for at syndikalistene skulle havne i reformismen.
Medlemmer av Norges social-anarkistiske forbund var meget aktive i Føderalistisk Propagandaforbund.
Føderalistisk Propagandaforbund forsvant i 1928, muligens noe tidligere.
Litauens sosialdemokratiske parti
Litauens sosialdemokratiske parti (litauisk: Lietuvos socialdemokratų partija, LSDP) er et sosialdemokratisk politisk parti i Litauen. Et parti med dette navnet blei første gang oppretta i 1896, og partiet gjenoppsto etter Litauens uavhengighet fra Sovjetunionen. Initiativtakerne kom da fra venstrefløyen i Sąjūdis. I 2001 blei partiet slått sammen med Litauens demokratiske arbeiderparti (Lietuvos demokratinė darbo partija, LDDP), et parti oppretta av reformorienterte medlemmer av det tidligere kommunistpartiet. Det nye partiet vedtok å videreføre det historiske LSDP-navnet. Partileder er Algirdas Butkevičius.
I valget til nasjonalforsamlingen Seimas i 2008 fikk partiet 11,73 % av stemmene og 25 av 141 mandater, 5 flere enn i valget i 2004. Fra 2009 har partiet 3 mandater i Europaparlamentet, og disse er tilslutta Den progressive allianse av sosialister og demokrater (S&D). Litauens sosialdemokratiske parti er medlem av Sosialistinternasjonalen (SI) og Det europeiske sosialdemokratiske parti (ESP).
Santa Luzia do Itanhy
Santa Luzia do Itanhy er en kommune i delstaten Sergipe i nordøstregionen av Brasil.
Polatsk
Polatsk (belarusisk: По́лацк (По́лацак)), eller Polotsk (russisk: По́лоцк), er en by i Belarus. Den ligger i Vitsiebsk voblasts ved elven Vestre Dzvina, og har ca. 79 000 innbyggere.
Byen har en lang historie og nevnes i Nestorkrøniken i 862. Polatsk var den viktigste byen i Fyrstedømmet Polotsk i middelalderen. Den første kjente fyrsten av Ragvalod, trolig Ragnvald fra Skandinavia. I Nestorkrøniken nevnes Ragvalod som fyrste som «kom fra den andre siden av havet». Byen og fyrstedømmet var på sitt mektigste i 1044–1101, under styret til Vseslav, også kalt Vseslav den klarsynte, eller Vseslav trollmannen. Under hans styre ble St. Sofia-katedralen oppført (1044–1066), et forsøk på å etterligne Hagia Sofia i Konstantinopel. Vseslavs styre kjennetegnes også som en periode med flere slag med Republikken Novgorod og Kievriket.
Tang (redskap)
Eksempler på tenger er:
Pinsett er et redskap som overlapper tang i funksjon og definisjon. Og et redskap som pølseklypa kan valgfritt defineres som en variant av en av disse.
Typer
Under følger en liste over ulike typer tenger:
George F. Smoot
George Fitzgerald Smoot III (født 20. februar 1945) er en amerikansk astrofysiker og kosmolog. Han ble tildelt Nobelprisen i fysikk i 2006 sammen med John C. Mather. De mottok prisen for oppdagelsen av den kosmiske mikrobølgebakgrunnsstrålingens svartlegemeform og anisotropi.
Wiens flagg
Wiens flagg er delt i rødt over hvitt. Flagget er i størrelsesforholdet 2:3. Fargene er byen og delstaten Wiens tradisjonelle og er avledet av byens våpen, et hvitt kors på rødt. Dette har vært Wiens våpen siden slutten av 1270-tallet. Også andre steder i utkanten av det Hellige romerske rike, som Danmark, Sveits og Savoia har tilsvarende våpen eller flagg, alle relatert til det keiserlige militærflagg ført fra slutten av 1100-tallet.
I tillegg til Wien fører også andre østerrikske delstater flagg i rødt og hvitt: Salzburg, Oberösterreich, Tirol og Vorarlberg. Fargene er også Østerrikes nasjonalfarger og benyttes i Østerrikes flagg.
Flagget forekommer i to varianter, med og uten våpenet. Flagget med våpen er statsflagg til bruk for delstatens myndigheter, mens flagget uten våpen er til bruk for delstatens innbyggere.
Litteratur
Peter Diem: Die Symbole Österreichs, Wien, 1995
Santa Rosa de Lima (Sergipe)
Santa Rosa de Lima er en kommune i delstaten Sergipe i nordøstregionen av Brasil.
Ertsvikskjær naturreservat
Ertsvikskjær naturreservat ble oppretta 15. desember 1978. Det ligger sørøst for Ersvika, ytterst på Hurumlandet, i Asker kommune i Viken (tidligere i Hurum kommune i Buskerud).
Naturreservatet omfatter det omtrent 10 dekar store Ersvikskjæret, og sjøen inntil 50 meter fra land rundt skjæret. Formålet med fredninga er å verne om fuglelivet. Det hekker flere ulike måkearter, ærfugl og knoppsvane på skjæret. Fra 15. april til 15. juli er det ferdselsforbud i naturreservatet.
Berggrunnen på skjæret består av gneis, og skjæret har noe spredt buskvegetasjon.
Landområdet nord for skjæret er ikke verna, men bare 500 meter lengre øst på fastlandet starter Sandbukta-Østnestangen naturreservat. Også de øvrige øyene sør for Tofte er verna som naturreservater.
69
Fødsler
Polykarpos fra Smyrna
Slaget ved Alavo
Slaget ved Alavo fant sted 17. august 1808, nær byen Alavo og var en del av finskekrigen mellom Russland og Sverige. De svenske styrkene under general Carl Johan Adlercreutz beseiret en mindre russisk styrke og tvang de til å trekke seg tilbake sørover. Seieren ved Alavo var den siste i en rekke svenske seire under sommeroffensiven og markerte vendepunktet i krigen.
Bakgrunn
Den nylig utnevnte russiske generalmajoren Nikolaj Kamenskij var fast bestemt på å ta tilbake initiativet i krigen, på tross av lange forsyningslinjer som ble forstyrret av svenske angrep. Den kritiske forsyningssituasjonen forhindret imidlertid hans planer om en motoffensiv og han ble tvunget til å trekke seg tilbake til Jämsä.
I begynnelsen av august begynte imidlertid de svenske raid mot russiske forsyningslinjer å svekkes, så forsterkninger og forsyninger kom frem. Den 7. august bestemte Kamenskij seg for å gå til angrep, han sendte en styrke under oberst Erikson mot Alavo og marsjerte selv mot Jyväskylä.
Muligens oppmuntret av seieren ved Kauhajoki, så beordret Wilhelm Mauritz Klingspor general Adlercreutz til å angripe den russiske stillingen ved Alavo. De svenske styrkene, medtatt etter sommeroffensiven, marsjerte sørover den 16. august i øsende regn. Dagen etter klarnet det opp.
Slaget
I klart vær angrep Adlercreutz de russiske stillingene sør for Alavo kirke, nær den lille landsbyen Härkölä, beskyttet av innsjøen Alajärvi på sin venstre flanke og myrland på høyre flanke. De russiske styrkene gikk til motangrep på deres høyre flanke og presset en bataljon kareler på den svenske venstre flanken til å trekke seg tilbake nordover.
Ved denne fasen i slaget beordret Adlercreutz 3. bataljon fra Savolax infanteriregiment, støttet av 2. bataljon til å gå til motangrep. Etter en heftig skuddveksling angrep bataljonen med bajonettene og presset de russiske styrkene tilbake. Den russiske venstre flanken var også hardt presset av de svenske styrkene og begynte å gi etter. Ved 19-tiden hadde hele den russiske styrken trukket seg tilbake, dens samlede tap var 370 mann, mens de svenske styrkene hadde mistet 200 mann.
Litteratur
Martin Hårdstedt, Finska kriget 1808-1809, (2006) ISBN 91-518-4101-0
68
Dødsfall
60er
Felix Dahn
Felix Ludwig Julius Dahn (født 9. februar 1834, død 3. januar 1912) var en tysk jurist, forfatter og historiker.
Han ble født i Hamburg som eldste sønn i en familie av fransk og tysk opprinnelse. Foreldrene var skuespillere. Dahn påbegynte sine studier i jus og filosofi i München, og tok den juridiske doktorgrad i Berlin. Etter å ha habilitert seg, ble han tilknyttet universitetet i München, og i 1863 fikk han en stilling ved universitetet i Würzburg. I 1872 ble han professor ved Albertina-universitetet i Königsberg, og i 1888 fikk han en lærestol i Breslau. Dahn var også honorær professor i medisin og filosofi. En måned før sin 78nde fødselsdag døde han i Breslau. Dahn var gift med Therese von Droste-Hülshoff (1845–1929).
67
Dødsfall
60er
St. Sofia-katedralen
St. Sofia-katedralen kan vise til:
2S25 Sprut-SD
2S25 Sprut-SD er en amfibisk russisk kanonpanserjager med 125 mm kanon, beregnet på bruk av luftbårne styrker og marineinfanteri. Den ble tatt fram av Volgograd traktorfabrikk på 1990-tallet på basis av en strekt BMD-3 stormpanservogn. I 2005 approberte den russiske hæren 2S25, og serieproduksjon kom så i gang.
2S25 har tatt over rollen til PT-76 i marineinfantiet. Et forholdsvis lite antall er i tjeneste med russiske styrker.
Måneflekket markblomsterflue
Måneflekket markblomsterflue (Eupeodes luniger) er en middelstor flue som tilhører familien blomsterfluene. Den finnes over hele Norge, men er sjelden i nord.
Utseende
En middelsstor (8-11 mm), gul og svart blomsterflue. Arten kan ligne på glassvinget markblomsterflue (Eupeodes lundbecki), men er i gjennomsnitt noe mindre, og kan kjennes på fra denne på at vinkelen fasettøynenes forkanter danner er spiss til rett, ikke stump som hos E. lundbecki. Fasettøynene er nakne. Antennene er brune, ansiktet helt gult eller med en kort, svart midtstripe. Thorax er litt matt svart, på sidene med tette, gule hår, scutellum er grågult. Bakkroppen er svart med tre par lysgule, mer eller mindre kommaformede flekker. Beina er gulbrune, vingene glassklare med brunt vingemerke.
Levevis
Larvene lever av bladlus. De voksne fluene kan finnes fra april til september og besøker mange slags blomster. Denne arten kan, i likhet med vanlig markblomsterflue, foreta store massevandringer.
Utbredelse
Denne arten finnes i nesten hele den palearktiske sone. I Norge er den funnet over hele landet bortsett fra på snaufjellet, men forekommer bare som streif-individer i Troms og Finnmark.
Guri Melby
Guri Melby (født 3. februar 1981 i Orkdal) er en norsk politiker (V). Hun ble innvalgt på Stortinget fra Oslo i 2021. Hun var kunnskaps- og integreringsminister i Erna Solbergs regjering fra 13. mars 2020 til 14. oktober 2021. Melby har siden 26. september 2020 vært leder av Venstre.
Hun var byråd for miljø og samferdsel i Oslo (2013–2015). Etter kommunevalget i 2015 ble hun gruppeleder for Venstre i Oslo (2015–2018) og nestleder i samferdsels- og miljøkomiteen i Oslo bystyre. Hun var fast møtende vararepresentant på Stortinget mens Trine Skei Grande satt i regjering og var Venstres finanspolitiske talsperson.
Bakgrunn og virke
Melby vokste opp i Råbygda i Orkdal. Hun var medlem av Orkdal kommunestyre 1999–2007 og medlem av Trondheim bystyre 2007–2011. Hun var Venstres 1.-kandidat til Stortinget fra Sør-Trøndelag ved valgene i 2005 og 2009 og 3.-kandidat i Oslo i 2013 og 2017. I perioden 2013–2017 og 2017–2021 var hun 1. vararepresentant for Trine Skei Grande og Ola Elvestuen. Melby har vært medlem av Venstres landsstyre siden 2008, medlem av sentralstyret siden 2010 og leder i partiets programkomité foran stortingsvalget i 2013 og stortingsvalget 2021. Melby var medlem av et regjeringsoppnevnt utvalg som skulle utrede tros- og livssynspolitikken 2010–2013. Hun har også bakgrunn fra Unge Venstre, der hun satt i sentralstyret i flere perioder.
Melby har mastergrad i nordisk fra Norges teknisk-naturvitenskapelige universitet Dragvoll fra 2007. Melbys masteroppgave handlet om dialektbruken i TV-programmet Team Antonsen. Hun har vært høgskolelektor ved Høgskolen i Oslo og Akershus siden høsten 2012. Før dette var hun lærer ved Høgskolen i Sør-Trøndelag 2008–2011, rådgiver ved Nasjonalt senter for skriveopplæring og skriveforskning 2010–2011 og rådgiver i Kunnskapsdepartementet 2011–2012.
Da Ola Elvestuen ble valgt inn på Stortinget i 2013, tok Melby over som byråd for miljø og samferdsel i Oslo. Fra 15. oktober 2013 til oktober 2015 var hun byråd for samferdsel og miljø i Oslo. Hun ble i oktober 2014 nominert på førsteplass på Venstres valgliste i Oslo foran bystyrevalget i 2015. Som byråd for miljø og samferdsel hadde hun ansvar for utbyggingen av kollektivtrafikken i Oslo og kjøp av nye trikker til byen. Hun hadde også ansvaret for sykkelsatsingen i Oslo.
I perioden mellom tiden som byråd og stortingsrepresentant var Melby gruppeleder for Venstre i Oslo bystyre og nestleder i samferdsels- og miljøkomiteen.
Fra 1. januar 2016 til mars 2018 var hun styreleder i Språkrådet. I 2018 demonstrerte hun og Petter Eide (SV) på Eidsvolls plass under den norske mottakelsen av Li Zhanshu, lederen av den kinesiske folkekongressen. Melby og Eide ble bedt om å ta av seg sine gule T-skjorter med påskriften «frihet» på norsk og mandarin før de kunne gå inn på Stortinget. Melby uttalte i ettertid at det var «i beste fall naivt av Stortinget å akseptere at våre demokratiske regler blir lurt av et manipulerende system, i verste fall har vi latt oss diktere, og det er enda verre».
Da Venstre gikk inn i Regjeringen Solberg 17. januar 2018, tok Melby over som stortingsrepresentant for statsråd Skei Grande. Hun var tidligere kunnskapspolitisk talsperson og satt i Stortingets Utdannings- og forskningskomité, men gikk i januar 2020 inn i Stortingets finanskomité og ble finanspolitisk talsperson for Venstre.
Den 13. mars 2020 ble Melby ny kunnskaps- og integreringsminister i Erna Solbergs regjering. Hun etterfulgte Trine Skei Grande. Den 26. september 2020 ble hun valgt til leder av Venstre. Hun etterfulgte også nå Trine Skei Grande.
Regjering
Fra 13. mars 2020 til 14. oktober 2021 var Melby kunnskaps- og integreringsminister i Erna Solbergs regjering.
St. Sofia-katedralen (Polotsk)
Katedralen ble bygget i Fyrstedømmet Polotsks storhetstid, i regjeringstiden til Vseslav. Store deler av inventaret til katedralen ble røvet fra St. Sofia-katedralen i Novgorod i 1067.
St. Sofia-katedralen har blitt kraftig bygget om ved flere anledninger, siste gang etter at Peter den store hadde brukt den som kruttlager i 1710 med katastrofalt utfall. Arkitekten Johann Christoph Glaubitz ble da hentet inn fra Vilnius, med det resultat at katedralen ble gjenoppbygget i såkalt «Vilnius-barokk».
Full klaff for klikken
Full klaff for klikken (originaltittel: Les Sous-doués) er en fransk filmkomedie fra 1980 regissert av Claude Zidi. Hovedrollene spilles av Michel Galabru og Maria Pacôme.
Den fikk en oppfølger: Klikken på ferie (1982).
Handling
Et privatgymnas i Paris har den høyeste strykprosenten i landet (100 %). For å rette på dette iverksettes sterk disiplin fra ledelsens side. Elevene gjør også sin innsats for å senke strykprosenten, ved å fuske mest mulig.
Om filmen
Full klaff for klikken var blant de meste kinofilmene i Norge i 1982. Den ble lansert på video av CCV i slutten av 1982.
VGs anmelder gav den terningkast fire.
Kurlandstien (Oslo)
Kurlandstien (2–58; ingen oddetallsadresser) er en vei på Furuset i bydel Alna i Oslo. Den begynner ved en gangvei 40–50 meter nordvest for Jerikoveien og går nordøstover til Vesterstien.
Veien fikk navn i 1979 etter gården Kurland (også kalt Furuset nordre) (gnr./bnr. 105/2), hvis våningshus fortsatt stod i Ulsholtveien 64. (26) Etter en brann i 2002, ble restene av det plukket ned i 2008/2009.
En kuriosa er at gnr./bnr. 105/2 er dagens postnr på Furuset (1052)
Kurlandstien har 9 blokker og 7 rekkehus i OBOS-borettslaget Kurland, fullført 1978–79.
St Patrick’s Isle
St Patrick's Isle (mansk: Ellan Noo Perick) er en liten øy rett utenfor vestkysten av Man i Irskesjøen og rett utenfor havnen til byen Peel hvor elven Neb renner ut. Øya er i dag i praksis ikke lenger en øy da den er festet permanent til fastlandet ved en asfaltert gangveg. Det har dannet seg en strand på motsatt side av havnen.
Øya hadde menneskelig bosetning i steinalderen, noe utgravninger på 1980-tallet avdekket. Gravplasser tyder på religiøs betydning. Med øyas isolerte plassering, og samtidig nære beliggenhet til land, var den velegnet for bosettelse. Bosetningen i forhistorisk tid ble fulgt av et keltisk-kristen samfunn og kloster en gang på 500-tallet, gravleggingen av norrøne bosettere på 900-tallet, blant annet den betydningsfulle graven til en norrøn kvinne av høy status, «The Pegan Lady», og senere utviklingen av en festning og geistlige bygninger. Øya hadde fokus som Mans senter som åndelig og verdslig makt i middelalderen før Mans hovedstad og administrasjon ble endelig etablert i Castletown.
Første gang øya ble nevnt i kildene er i Ulster-annalene for årene 797-798, og det er antatt at åtte biskoper er gravlagt her.
I dag er øya i stor grad dekket av ruinene av festningen Peel Castle. Disse ruinene omfatter kirken St Patrick's Church og et høyt rundtårn av irsk type, stedets første katedral, St German's Cathedral, og den nyere boligen til herrene av Mann. Den i dag takløse oldtidskatedralen ble etterlatt i forfall på 1700-tallet og aldri siden gjenoppbygd.
Navnet på øya skal komme etter de irsk-keltiske munkene, antagelig disipler av sankt Patrick av Irland, som etter sigende brakte kristendommen til Man. Øya ligger strategisk plassert ved den eneste naturlige havnen på vestkysten av Man. Innløpet til elven Neb er 500 meter lang og ligger lunt til under Peel Hill, selv om den antagelig var bredere i forhistorisk tid og i middelalderen enn nå, noe arkeologiske undersøkelser viser.
St Patrick Isle var opprinnelig adskilt av vann på 35 meter fra Peel Hill i sør og elven Neb kan ha strømmet gjennom stredet. Det kan ha vært en stykke land på østsiden av øya som har blitt erodert bort i løpet av de siste tusen år. Øya stiger rett opp til maksimal høyde på 25,45 meter i nærheten av vestenden. Dens plan er hovedsakelig triangulært med en ende som grenser mot bukta i Peel i øst, en annen som går mot sør på tvers av Fenellastranden til Peel Hill og den tredje som står mot nordvest til sjøen. Det er ulente klipper rundt øya på sørsiden og nordvestsiden mens østsiden i dag har vegterrasse som ble bygget på 1800-tallet.
I dag er øya en turistattraksjon innenfor festningsmurene. Det er gangveg på utsiden av festningen som risser inn kysten til øya. I tillegg til de historiske ruinene er øya delvis et fuglereservat.
St. Patrick's Isle ble opprinnelig referert til som Inis (eller Ynnys) Patraic på mansk, mens nordmennene kalte øya for Hölmr, holme, noe som gikk igjen ved at bosetningen ved det som i dag er Peel ble kalt for Holmtown inntil dagens navn ble sittende.
Kunyaza
Kunyaza (fra kinyarwanda; «det å få kvinner til å tisse», «å få frem vaginalsekret», «våt sex» ) er en seksuell teknikk kjent fra Rwanda. Teknikken går ut på at mannen slår sin erigerte penis mot kvinnens indre kjønnslepper og klitoris for å fremprovosere vaginalsekret. Dette kan gjøres både med det formål å i seg selv lede til seksuell nytelse, eller som forberedelse til samleie.
Kunyaza har lange tradisjoner, og er en utbredt teknikk i Rwanda. Både rwandiske kvinner og menn anser det som svært viktig å oppnå tilstrekkelig glid under samleie, og bruker dermed kunyaza og andre teknikker for å oppnå dette. Det er en utbredt oppfatning blant rwandiske kvinner at manglende glid under samleie lett fører til utroskap eller ønske om skilsmisse fra mannens side. Språket kinyarwanda har også et eget ord for kvinner med utilstrekkelig vaginalsekreter, igihama.
Ifølge legenden oppstod kunyaza i Rwandas tredje dynasti mens kongen var på reise og dronningen ville ha sex. Hun kommanderte en av vaktene til å sex med henne, men han var så redd at han skalv. I stedet for å å støte inn i henne, slo han skjelvende manndommen sin mot hennes klitoris til hun begynte å sprute. Vannet fra dronningen, skal ifølge legenden ha startet elven Kivu som folket kaller «kilden til liv». Siden den gang har metoden utviklet seg over tid med flere forskjellige stillinger, teknikker og urter.
Praksisen med Kunyaza er beslektet med Guca imyeyo. Guca imyeyo er en teknikk for å øke størrelsen på de indre kjønnsleppene, og anses som en nødvendig forutsetning for å kunne lykkes med kunyaza.
Mange som praktiserer Kunyaza vil motsette seg bruk av kondom, da dette er påstått å ødelegge for «blandingen» av kroppsvæsker. Dette anses som en helsemessig utfordring da ubeskyttet sex kan føre til spreding av HIV.
Santana do São Francisco
Santana do São Francisco er en kommune i delstaten Sergipe i nordøstregionen av Brasil.
Lee Konitz
Lee Konitz (født 13. oktober 1927 i Chicago, død 15. april 2020 i New York City) var en amerikansk jazzmusiker (saksofon) og komponist. Konitz var en av jazzens betydeligste saksofonister i årene omkring 1950. Han er forbundet med cool jazz.
Bakgrunn
Konitz var sønn av jødiske av russisk og østerriksk bakgrunn. I 1938, da han var elleve år gammel, kjøpte han sin første klarinett og gikk inn i en selvstudiemetode. Året etter gikk han over tenorsaksofon, så var han, i tenårene altsaksofonist sammen med Teddy Powell og Jerry Wald, før han studerte i to år på Roosevelt College.
Musikerkarriere
Den Benny Goodman-inspirerte unge Konitz spilte med Jerry Wald og Claude Thornhills Orchestra i 1947. Hans berømmelse ligger dog i at han, gjennom samarbeid med Lennie Tristanos sekstett (1949) og Miles Davis' utgivelse Birth of the Cool (1948–50), var sentral i dannelsen av cool jazz.
Han samarbeidet mye med Warne Marsh og Stan Kentons orkester utover 50-tallet, og nøt anseelse for å ha utviklet sin egen stil, i en tid da mange kopierte Charlie Parker. Etter en pause rundt 1960 ga han ut spontanjazz med Elvin Jones (Motions, 1961), og utviklet seg i datidens frijazz-retning, jf. utgivelsene Lee Konitz Duets (1967). Siden 1975 leder av nimannsgruppa Nonet.
Han turnerte regelmessig i Europa. På 1980-tallet gjestet han jazzmiljøer i Danmark (Danske Jazzpar Prize, 1992) og i Norge, spesielt jazzlinja (NTNU), med innspill til den norske New Cool Quartet (1982) og senere turne og plateutgivelser (1993). Han deltok på Oslo Jazzfestival senest i 2005, og ble i USA av Down Beat årets jazzmusiker i 2001.
I august 2012 spilte Konitz på Blue Note i Greenwich Village som del av Enfants Terribles, i et samarbeid med Bill Frisell, Gary Peacock og Joey Baron. Kort etter sin 87. fødselsdag i 2014 spilte han tre kvelder på Cafe Stritch i San Jose i California med Jeff Denson Trio.
Konitz døde på Lenox Hill Hospital i New York City den 15. april 2020 etter å ha blitt diagnostisert med lungebetennelse som skyldtes Covid-19.
Arecibo-observatoriet
Arecibo-observatoriet var et radioteleskop i nærheten av byen Arecibo i Puerto Rico. Med sine 305 meter i diameter var det verdens største radioteleskop. Obervatoriet stod ferdig i 1963 og drives av Cornell University i samarbeid med National Science Foundation. Observatoriet kalles også the National Astronomy and Ionosphere Center, selv om NAIC egentlig er organisasjonen som driver både teleskopet og tilhørende kontorer ved Cornell University.
Teleskopet har vært med i flere filmer og TV-produksjoner, blant annet James Bond-filmen GoldenEye og science fiction-fimen Contact.
Teleskopet raste sammen 1. desember 2020.
Online Computer Library Center
Online Computer Library Center, forkorta OCLC, er en stor biblioteksentral med hovedsete i Dublin i Ohio i USA, og et stort antall lokalkontorer. Bedriften ble grunnlagt i 1967 av Fred Kilgour og drives av et ikke-fortjenesteretta konsortium med 57 000 medlemsbibliotek i 123 land. OCLC var opprinnelig en forkortelse for Ohio College Library Center. Medlemsbiblioteka får tilgang til OCLCs store bibliotekskatalog WorldCat og en omfattande samling av forskningsresultater.
Thomas Moon
Thomas Henry Moone (født 6. november 1908 i Ottawa i Ontario, død juli 1986 i Lexington (Massachusetts) ), var en amerikansk ishockeyspiller som deltok i de olympiske vinterleker 1936 i Garmisch-Partenkirchen.
Moone vant en olympisk bronsemedalje i ishockey under vinter-OL 1936 i Garmisch-Partenkirchen. Han spilte på det amerikanske laget som kom på tredjeplass i ishockeyturneringen.
USA vant sin semifinalegruppe og i finalerunden beseiret de Tsjekkoslovakia med 2-0, spilte uavgjort 0-0 mot Storbritannia og tapte med 0-1 til Canada. Storbritannia ble olympiske mestere, Canada fikk sølv og bronsemedaljene gikk til USA.
66
Dødsfall
60er
Thorn Reymert
Thorn Christensen Reymert (født 1743 i Søgne, død 1825 i Kristiansand), var reder, verftseier, kjøpmann og gjestgiver i Kristiansand.
Verftet
Thorn Reymerts bygård på hjørnet av Vestre Strandgate og Kongens gate (eid av Reymert fra slutten av 1760-årene til ca. år 1800) ble i 1824-25 kjøpt av klubselskapet «Foreningen». Bygården ble i 1760 beskrevet som ett-etasjes med kvist, og hadde 8 værelser samt bryggerhus, fjøs, stall og «gresshave» ned til stranden (der Reymerts verft ble anlagt). Eiendommen til klubbselskapet Foreningen brant i 1881, og ble etterpå oppført i den form det har i dag.
Gjestgiveriet
Reymerts gjestgiveri ble startet på begynnelsen av 1800-tallet da Thorn Reymert kjøpte Gjerdrum-huset i Kongens gate. Fra 1803 fikk han kongelig bevilling til å holde gjestgiveri og herbergeri. Bevillingen ble gitt etter at det danske kanselli i 1802 hadde blitt oppmerksom på at Kristiansand manglet herberge for reisende. Christen Pram, som er en viktig kilde for Kristiansands historie, omtaler i 1805 Thorn Reymert slik: «Trelast- og krambodhandler, en bra mann. Anses å eie 20 000 rdl. eller mer. Holder – uten som det synes å beregne det til fordel eller næringsvei – herberge for reisende, da her ellers ingen herberger er uten for bønder og sjøfolk.» Reymert holdt også skysskafferi. Bevillingen til å drive gjestgiveri og herberge sa han opp i 1814. (Thorn Reymert var for øvrig sønn av Christen Marcussen Reymert, som drev det kjente kongelige privilegerte gjestgiveri i Ny Hellesund.)
Manfred Winkelhock
Manfred Winkelhock (født 6. oktober 1951, død 12. august 1985) var en tysk racerfører. Han var født i Waiblingen og var bror til Joachim Winkelhock og far til Markus Winkelhock.
Han døde den sommeren etter å ha krasjet stygt i andre sving på Mosport Park i nærheten av Toronto, Canada, under 1000 km Mosport, mens han kjørte en Porsche 962C for Kremer Racing med andrefører Marc Surer.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Eggjasteinen
Eggjasteinen er en runestein som i 1917 ble funnet på gården Eggja i Sogndal i Sogn. Den er oppbevart ved De kulturhistoriske samlinger i Bergen. Den ble tidligere også kalt «Eggjumsteinen». Steinen er datert til slutten av 600-tallet.
Steinen
Steinen er 160 × 70 × 10 cm stor, og har ligget som dekkstein over et lite gravkammer under flat mark. Steinen og innskrifta har altså ikke vært synlig. I kammeret lå det også litt gravgods, men grava har trolig aldri inneholdt noe lik, og kan være et minnesmerke over folk som er døde ute på havet. Man har laget en tomgrav (kenotaf), dit de etterlatte kunne gå og ofre til den døde og forrette de ritene som var vanlige. Grava er arkeologisk datert til annen halvdel av 600-tallet.
På steinen står den lengste kjente innskrifta i eldre runer. Dessuten er det en figur av en hest på steinen. Det er uvisst om denne figuren har sammenheng med teksta. Innskrifta er i språk fra synkopetida. Innskrifta består av tre rader, en lang rad (rad A), en kort rad (rad B), og en lang rad igjen (rad C).
Ottar Grønviks tolkning
Steinen har vært tolket på ulik måte gjennom tidene. Ottar Grønvik ga i 1985 ut en bok om innskrifta. Denne tolkningen har han modifiert i tre seinere artikler, i 1988, 2000 og 2002. Her følger hans tolkning slik den er etter artikkelen i 2002.
A- og B-raden skildrer et skipsforlis, mens C-raden beskriver hvordan man skal forholde til grava. – Vi kan lese steinen slik, i språkform fra 600-tallet:
Oversettelse:
Magnus Olsen
Men den første som prøvde å gi en helhetlig tolkning av innskrifta, var Magnus Olsen i 1921 og 1924. Innskrifta skildrer hvordan runesteinen er ført til gravstedet, og hvordan den skal behandles.
Det beskrives hvordan runesteinen blir ført på en slede til gravstedet. Steinen blir stenket med blod. På sleden er det keiper, dvs. tverrtrær, og der er det ristet runer. Disse blir skavet av når steinen gnir mot dem. Det avskavete er å oppfatte som en runehær. Det stilles et spørsmål: hvem av (rune)hæren er kommet hit til menneskeland? Svaret er en navnegåte, der løsningen er Ormari, dativ av personnavnet Ormarr. For han er det født en hevner.
Navnegåten ser slik ut: «Fisken, fast i sitt forsett gjennom likstrømmen svømmende omkring» er en omskrivning for orm. «Fuglen, som ville skrike om den fikk slite i lik» er en omskrivning for ørn, som på norrønt kan hete ari. Løsning på navnegåten er derfor Ormari, dativ av mannsnavnet Ormarr.
Magnus Olsens endelige tekst er dette, litt forenklet:
Lis Jacobsen
Lis Jacobsen ga i 1931 en annen tolkning. Hun vil lese radene i rekkefølge C – A – B. Hun avviker sterkt fra Magnus Olsen i tolkningen av A-raden. Den skal skildre hvordan en høvding som var blitt drept, ble ført i båt til Sogndal. En mann utgyter offerblod, som påføres båtens keiper (tolleganger). Deretter føres han med hester til gravstedet. – B-raden tolker hun: «Han døde ved udåd».
Hennes tolkning av innskriften er dette, litt forenklet:
Meteorologiåret 1872
Meteorologiåret 1872 er en oversikt over hendelser, prisvinnere, fødte og avdøde personer med tilknytning til meteorologi i 1872.
Lindeberglia (Oslo)
Veien fikk navn i 1956 etter Lindeberg-gårdene.
65
Dødsfall
60er
Øst-Jerusalem
Området har siden den Israelske okkupasjon i 1967 vært meget omstridt. Israels besluttinger om å etablere stadig nye jødiske bosetninger der har blitt fordømt av FN en rekke ganger. Øst-Jerusalem regnes nå som del av de palestinske områder hvor det er innledet forhandlinger om fremtidig politisk status og organisering. Begge byområdene administreres av israelerne som en integrert enhet i kommunen og den selvproklamerte hovedstaden Jerusalem, men palestinerne gjør kun krav på Øst-Jerusalem som sin hovedstad.
Santo Amaro das Brotas
Santo Amaro das Brotas er en kommune i delstaten Sergipe i nordøstregionen av Brasil.
64
Dødsfall
60er
Korsvollbanen
Korsvollbanen er hjemmebanen til fotballklubben Korsvoll IL. Klubben tilhører hjemme på Korsvoll i Nordre Aker, Oslo. Stadionkapasiteten er omkring 2 000. I en cupkamp mot FC Lyn Oslo i juni 2008 var det rundt 1 300 tilskuere på plass.
Rundt omkring banen har klubbens dugnadsgjeng Team Arvid oppført to tribuner som tar cirka 200 tilskuere, samt innbytterbenker og en helt ny speakerbu til 2009-sesongen. I 2003 ble Korsvollbanen lagt om fra naturgress til kunstgress.
Spællet om Trøndelag
Spællet om Trøndelag var den andre LP fra Heimevernslaget. Den ble utgitt i 1979.
Kjærlighet (sang)
«Kjærlighet» er en norsk sang sunget av Sissel Kyrkjebø. Sangen ble gitt ut i 1986 på hennes debutalbum Sissel.
Idag regnes sangen som en av de store klassikerne i norsk musikkhistorie og den ble også spilt inn på svensk på den svenske utgivelsen av Sissel i 1987. I 2001 spilte Sissel inn en ny live-versjon av «Kjærlighet» med KORK på albumet Sissel in Symphony.
BMW M20
Motoren ble benyttet i E21 og E30 3-serie, samt E12, E28 og E34 5-serie, og ble dermed produsert over fire tiår, da den nyere M50-motoren med 24 ventiler og doble overliggende kamaksler tok over.
Under navnet BMW M21 ble motoren også videreutviklet til en dieselmotor, også tilgjengelig med turbolader.
M20B20
Den første modellen til å bruke den nye motoren var BMW E12, 520/6. Motoren hadde en Solex forgasser.
Brukt i følgende modeller:
M20B23
M20B23 Ble først brukt i modellen 323i.
Tidlige M20B23 motorer hadde Bosch K-Jetronic innsprøytning. Dette ble senere skiftet ut til fordel til Bosch L-jetronic
Brukt i følgende modeller:
63
Fødsler
60er
62
Dødsfall
60er
Ingeborg Magerøy
Ingeborg Magerøy (født 14. desember 1964) er en norsk kunsthistoriker og musiker. Hun var med å danne gruppen Dronning Mauds Land i Oslo i 1989. Hun arbeider som seniorrådgiver hos Riksantikvaren.
New Cool Quartet
New Cool Quartet (etablert i Trondheim 1980, nedlagt 1989) var en norsk jazzgruppe bestående av John Pål Inderberg (baritonsax), Bjørn Alterhaug (bass), Espen Rud (trommelomme) og Åge Midtgård (flygelhorn); alle tilknyttet ved jazzlinja (NTNU). Gruppen samarbeidet med altsaksofonisten Lee Konitz, som også opptrådte på deres plateutgivelse New Cool Quartet (Hot Club Records, 1982). De hadde opptreden på Kongsberg Jazzfestival 1985, og med unntak av Midtgård spilte de med Konitz på Oslo Jazzfestival i 2005, med plateutgivelsen Live in Oslo som resultat (Ponca Jazz Records, 2007).
Lisa Rexhäuser
Hun deltok i kontinentalcupen i årene 2005-2008, med 21.-plass i 2006/07 som beste sammenlagtplassering. Hennes beste individuelle plassering i enkeltrenn i kontinentalcupen var 2.-plass i Baiersbronn 14. februar 2007. Hun var med i junior-VM i 2006, 2007 og 2008, med 11.-plass i Planica i 2007 som beste plassering.
Lisa Rexhäuser ble tysk mester i skihopping i 2007. Etter et stygt fall, som dog ikke påførte henne alvorlige skader, valgte hun å legge opp som skihopper sommeren 2008.
University of Portland
University of Portland  er et uavhengig, katolsk universitet i Portland i delstaten Oregon, USA. Det ble opprettet i 1901 og er søsteruniversitetet til University of Norte Dam i Indiana.
Universitetet drives av Det hellige kors' orden (Congregation of the Holy Cross).
Skolene omfatter:
UP er faglig sett det bredeste liberal arts-universitetet i Oregon. Siden 1951 tilbyr skolen også reserveoffiserstrening (ROTC) for USAs luftforsvar.
Ved universitetet var det 3 478 studenter og 306 vitenskapelig ansatte i 2006, og samme året var skolepengene US$ 26 390 for alle studenter, uavhengig av bosted. Studiene gis opp til mastergradsnivå.
Kristent fellesskap
Menigheten driver blant annet studentarbeid, barnearbeid og ungdomsarbeid, og legger vekt på fellesskap med hverandre, og fellesskap med Gud. De driver også en bibelskole i Bergen (Bergen Bibelskole) som tar inn ca. 30 elever per år.
Hver påske og sommer, arrangerer menigheten en "felles" konferanse for menighetene rundt om i landet. Og ungdommene pleier å arrangere en egen konferanse rundt nyttår. I påsken arrangeres det påskekonferanser i flere deler av landet.
Ifølge menigheten selv er «troen på Jesus som Herre og Frelser» og at «menigheten er til for Gud og ikke omvendt» det viktigste som kjennetegner menigheten.
Kristent Nettverk
Kristent Fellesskap Bergen er tilknyttet Kristent Nettverk, en stiftelse som per 2023 utgjør et nettverk av 22 selvstendige menigheter. Kristent Nettverk driver misjonsarbeid både i inn- og utland og samarbeider med den internasjonale stiftelsen Ministries Without Borders. Kristent Nettverk ledes av et team der Terje Dahle leder arbeidet i Norge.
Menighetene i Skien, Bergen, Tromsø, Bømlo, Nordhordaland, Oslo, Sotra/Øygarden, Stord, Trondheim og Vesterålen hadde til sammen 1 357 tilskuddstellende medlemmer i 2022.
John C. Mather
John Cromwell Mather (født 7. august 1946 i Roanoke, Virginia) er en amerikansk astrofysiker og kosmolog. Han ble tildelt Nobelprisen i fysikk i 2006 sammen med George F. Smoot «for deres oppdagelse av svarte legemers form og anisotropi i den kosmiske mikrobølgebakgrunnsstrålingen»
Mather gikk ut fra Newton High School i Newton, New Jersey, i 1964. Han tok videre en Bachelorgrad i fysikk ved Swarthmore College i 1968 og en filosofisk doktorgrad i fysikk ved University of California, Berkeley i 1974. I perioden 1974-76 var han postdoktor ved Columbia University Goddard Institute for Space Studies
Simão Dias
Simão Dias er en kommune i delstaten Sergipe i nordøstregionen av Brasil.
61
Begivenheter
60er
Den europeiske filmprisen
NORSKE EFA-NOMINASJONER GJENNOM TIDENE:
(per 10.11.2020)
European Actor
2020 Ane Dahl Torp for Charter (Svensk).
Young Audience Award
2019: Los Bando av Christian Lo
European Documentary Award
2001: Heftig & Begeistret av Knut Erik Jensen
2002: Alt om min far av Even Benestad
2005: Ungdommens råskap av Margreth Olin
2020: Gunda av Viktor Kossakovsky
European Director
2003: Bent Hamer for Salmer fra kjøkkenet
2020: Maria Sødahl for Håp
Best Sound Designer
2008: O`Horten ved lyddesigner Petter Fladeby
Honorary Award
2004: Liv Ullmann
University Award
2018: Utøya, 22. juli av Erik Poppe
Cinematography
2018: Martin Otterbeck for Utøya 22. juli VINNER
2007: Belarusian Waltz av Andrzej Fidyk
European Short Film
2001: Å se en båt med seil av Anja Breien
2003: Redd Barna av Terje Rangnes
2003: Une Étreinte av Eskil Vogt
2004: Alt i alt av Torbjørn Skårild
2005: Bawke av Hisham Zaman
2006: Sniffer av Bobbie Peers
2010: Amor av Thomas Wangsmo
2016: Small Talk av Even Hafnor & Lisa Brooke Hansen
People’s Choice Award for Best European Film
2012: Hodejegerne av Morten Tyldum
2013: Kon-Tiki av Joachim Rønning & Espen Sandberg
European Film Academy Discovery
2005: Uno av Aksel Hennie
2019: Blindsone av Tuva Novotny
1001 Watt
1001 Watt er et konsertalbum av DumDum Boys som ble utgitt i 1994. Førsteopplaget inneholdt også CD-en 0 Watt.
Sporliste
Alle låter er skrevet av Kjartan Kristiansen, unntatt hvor annet står.
60
Fødsler
60er
Fylkesvei 3206
Fylkesvei 3206 går mellom Skjeggestad i Holmestrand og Bjune i Tønsberg kommune.
Strekningen mellom Skjeggestad og Haga (Sørby) ble åpnet i 1905.
Frem til 2019 hadde veien betegnelsen fylkesvei 755 (Vestfold).
Rørvik skole
Rørvik skole kan referere til:
La Destra-Fiamma Tricolore
La Destra–Fiamma Tricolore («Høyre – den trefargede flamme») er en italiensk politisk allianse dannet den 15. februar 2008 av de to ytre høyre partiene la Destra og Fiamma Tricolore. Bakgrunnen var det kommende nyvalget i april 2008.
Daniela Santanchè fra la Destra er alliansens kandidat til å bli Italias statsminister.
Digerud
Digerud er både en tettbebyggelse, bryggested og geografisk område i Frogn kommune i Akershus fylke.
Geografi
Digerud ligger i Nordre Frogn mellom Hallangen i sør og Fagerstrand i Nesodden kommune i nord. Området ligger i nordre ende av Drøbaksundet og har derfor kystlinje mot Oslofjorden i vest. Digerud deles gjerne inn i to områder av topografiske grunner: Digerud Gårdene er uten kystlinje og kjennetegnes for sitt gårdsbruk, dyrket mark og relativt flatere landskap. Digerud Brygge (og nærliggende tettbebyggelse) kjennetegnes for en stor andel av hytter og ferieboliger, samt generelt lavere topografisk beliggenhet.
Historie
Flere kunstige tjern ble bygd på Digerud for bruk til isdrift (ishandel). Digerud lå nær Oslofjorden og var et godt egnet sted for denne type industri. Is var det viktigste kjøleelementet før det elektriske kjøleskapet ble oppfunnet og da isdriften nådde en topp i 1898 var Norge verdens største eksportør av is. Tjernene eksisterer fortsatt og flere av dem består av store demninger, noen av tjernene kan ikke nås med bil.
Tidligere eksisterte det både butikk, posthus og skole på Digerud, men alt er nedlagt eller flyttet på grunn av sentraliseringen på 1900-tallet.
Nedlasting
Nedlasting vil si å hente informasjon fra en annen datamaskin, som f.eks. en webserver, FTP-server, e-post-server, filserver eller tilsvarende. I noen tilfeller brukes nedlasting i en den snevrere betydningen som inkluderer at informasjonen også lagres på den lokale datamaskinen.
59
Fødsler
50er
Heving (jus)
Heving eller hevingsrett er en kontraktsrettslig misligholdsbeføyelse som innebærer at en avtale helt eller delvis kanselleres. Heving representerer således et unntak fra det avtalerettslige grunnprinsippet om at avtaler skal holdes («pacta sunt servanda»), som gjelder både i norsk rett og i svært mange andre rettssystemer. Heving som misligholdsbeføyelse kan avgrenses mot andre forhold som kan lede til at en eller flere av partene kan si seg fri fra et avtaleforhold, så som ugyldighet, svik, bristende forutsetninger, o.l. I relasjon til hevingsadgangen må det også avgrenses mot kreditormora og tilfeller der kreditor har risikoen, da det her ikke vil være et mislighold fra debitor som er grunnen til den manglende oppfyllelsen av kontrakten. Mislighold kan foreligge der hvor ytelsen er forsinket eller ikke erlagt, ytelsen har faktiske eller rettslige mangler eller i visse tilfeller ved brudd på sekundærforpliktelser i kontraktsforholdet. Et grunnvilkår for heving er at mislighold foreligger. Alle mislighold leder derimot ikke til en hevingsrett. De nærmere vilkår for beføyelsen følger av allmenne prinsipper, selve avtalen eller av lov i de tilfellene hevingsadgangen er lovregulert.
Heving i norsk rett
For å kunne heve en avtale trengs et rettsgrunnlag. Normalt vil man her først se om det finnes regler i preseptorisk (ufravikelig) lovgivning som kommer til anvendelse i det aktuelle tilfellet. Deretter ser en på om avtalen eller kontrakten selv regulerer hevingsadgangen. Har en fortsatt ikke noe grunnlag for å vurdere hevingsretten ser en på deklaratorisk (fravikelig) lovgivning. Finnes det fortsatt ikke noe grunnlag for å vurdere hevingsretten går en til de alminnelig obligasjonsrettslig prinsippene, og legger det til grunn for vurderingen.
I tillegg til disse kan den annen part alltid kreve erstatning som følge av et mislighold fra den annen parts side. Retten til erstatning vurderes uavhengig av hevingsadgangen, dersom vilkårene for erstatning er oppfylt.
Rettskilder
I norsk rett er heving et alminnelig obligasjonsrettslig prinsipp. Det vil si et grunnprinsipp som alltid kan påberopes og kan komme til anvendelse dersom de nærmere vilkårene vurderes som oppfylt.
I kjøp er hevingsadgangen i tillegg lovregulert. Feks. ved kjøpsloven (§ 39) og i forbrukerkjøpsloven (§23), som er sentrale lover.
En rekke andre kontraktstyper innen blant annet transport, leie, forsikring, oppdragstagere, arbeidsforhold, selskaper, o.l. er også lovregulert, herunder finnes regler om heving rundt om i lovverket. Det er derfor viktig å vurdere om en gitt avtale faller inn under definisjonene for noen av de lovregulerte kontraktstypene, før en kan si noe helt presis om hevingsreglene.